Qutqaruvchilar Singapur qirg‘oqlari yaqinida yo‘qolgan AQShlik o‘n dengizchining barchasining jasadlarini topdi

AQSh harbiy-dengiz kuchlarining John S. McCain esminetsi Malakka bo‘g‘ozida Alnic MC tankeri bilan to‘qnashib ketgach, bedarak yo‘qolgan o‘n nafar dengizchining jasadlari qutqaruvchilar tomonidan topildi, deb yozadi “TASS” Tinch okeanidagi AQSh 7-floti qo‘mondonligiga tayanib.

“HDK va Dengiz piyodalari korpusining g‘avvoslari John McCain esminetsining barcha o‘n dengizchisining jasadlarini topdi”, — deyiladi xabarda.
To‘qnashuv 21-avgust kuni yuz berdi. Qutqaruv operatsiyasida, AQSh kuchlaridan tashqari, Singapur, Malayziya, Avstraliya va Indoneziya harbiylari ham ishtirok etdi. Ular 5438 kvadrat kilometr hududni o‘rganib chiqdi.